TÉMATOP.RO
Indul a Transindex sajtófigyelője

Legújabb szolgáltatásunk nem csak összegyűjti a nap legfontosabb témáit, hanem rangsorolja is azokat fontosság szerint – témadossziék és naptár szerint kereshetőek is a történések.

Szolgáltatásunk legfontosabb újítása egy, naponta többször is frissülő toplista a nap öt legfontosabb történéséről. A Tématop.ro a klasszikus sajtófigyelésen túl más lehetőségeket is nyújt  – ilyenek az egyes nagyobb témákat összefogó témadossziék, a hírek szereplői szerinti keresési lehetőség valamint a naptár, mely révén könnyen követhető kronológiai sorrendbe helyeződnek az események.

A Tématop.ro elsősorban a romániai magyarság számára fontos cikkeket szemlézi akár magyar, akár román forrásból. Azonban nem maradnak ki a nagyobb bukaresti politikai események és a nemzetközi politikát befolyásoló történések sem.